**Ludas Községi Önkormányzat Képviselő – testületének**

**14/2017. (XI.14.) önkormányzati rendelete a helyi népszavazás kezdeményezéséről**

Ludas Községi Önkormányzat Képviselő – testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. § - ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Ludas Községben helyi népszavazást a település választópolgárainak 25% - ának megfelelő számú választópolgár kezdeményezhet.

**2.  §**

A Képviselő-testület köteles elrendelni a helyi népszavazást, ha az 1. § - ban meghatározott számú választópolgár kezdeményezte. Mérlegelheti a Képviselő – testület a népszavazás kitűzését, ha azt a választópolgárok legalább 10 %-a kezdeményezte.

**3. §**

(1)  Jelen rendelet a kihirdetését követő napon lép hatályba.

(2) A jelen rendelet hatálybalépésével egyidejűleg hatályát veszti Ludas Község Képviselő – testületének 10/2000. (V.24.) önkormányzati rendelete a helyi népszavazásról és népi kezdeményezésről.

Ludas, 2017. október 27.

**Vargáné Csengeri Mónika                                           dr. Horváth Csilla**

**polgármester                                                              jegyző**

**Záradék:** A rendelet kihirdetve: 2017. november 14.

dr. Horváth Csilla

         jegyző